da de da de da de fi en en en sv da nl de bar da da da da fr da da da da da da da da da da en da de de da da es da da it da de
Skole med en særlig atmosfære | Dansk Skoleforening for Sydslesvig e.V.
Lyksborg fejrede sin skoles fødselsdag med en fest, der havde børnene i centrum.
For 70 år siden åbnede Lyksborg Danske Skole sine døre for de første sydslesvigske børn, der efter anden verdenskrig skulle undervises på dansk. Dørene tilhørte en lille taglejlighed midt i byen, og det var faktisk meget karakteristisk for, hvordan de danske i Sydslesvig organiserede sig efter krigen.
Forleden blev der så fejret fødselsdag på skolen, som i dag har sin helt egen bygning med 80 skoleelever, skolefritidsordning og en førskolegruppe.
Fest med skolens venner
Det var en festlig dag, som havde eleverne i centrum. Festen fandt sted på en »almindelig« skoledag, så de var der alle sammen, og i stedet for at lytte til lange taler var alle skolens venner inviteret til fælles morgenmad om morgenen eller kage og boller til frokost.
Alle danske organisationer i byen deltog med repræsentanter i festen og kunne iagttage børnene, som arbejdede i værksteder for at producere smykker og andet godt, som forældrene så kunne købe med hjem. Pengene gik til en fælles fødselsdagstur til Legoland for hele skolen. Der var også værksteder, som havde skolens forskønnelse i centrum, for eksempel med at fremstille blomsterkasser.
For de danske i Lyksborg har skolen en central betydning. Dørene står altid åben for de andre danske organisationer, og skolen er noget særligt i Sydslesvig, ikke mindst på grund af bygningen med fællesarealet placeret i midten og undervisnings- og faglokalerne fordelt rundt omkring. Skolen har en helt særlig atmosfære, som ikke kun smitter af på undervisningen. Den gør også, at eleverne har lyst til at være der efter skoletid. Lyksborg Danske Skole har Skoleforeningens største skolefritidsordning.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg